La II Trobada Educativa Ciutat de Sagunt té lloc la vesprada del 22 de maig a la Casa Municipal de Cultura
20 de maig 2025

![](/media/1q5bsykb/img_9823_c.jpg?width=850&height=566.6666666666666)

La segona Trobada Educativa Ciutat de Sagunt se celebrarà dijous que ve 22 de maig a partir de les 19 hores a la Casa Municipal de Cultura del Port de Sagunt. La gala de premis és un reconeixement a les persones més destacades de la comunitat educativa, així com als projectes desenvolupats per l'alumnat durant el present curs sobre la base de cinc categories.

El guardó a l'Alumna Destacada per Mèrits Propis se li entregarà a l'estudiant del CIPFP La Laboral, Vanessa Hermida Romero. Els premis a la Trajectòria Professional Destacada reconeixeran la labor desenvolupada per Vicenta Redón Blasco (CEIP Baladre), Vicente Tomás Montes (CIPFP Eduardo Merello), Florencia Marzo de la Torre (CIPFP La Laboral) i José Ramón Tormo Capsir (CP FPA Miguel Hernández).

Respecte als treballs desenvolupats per l'alumnat, el premi al Projecte Innovador se li entregarà a l'IES Camp de Morvedre per ‘Hotel d’insectes’; a l'IES Nº 5 per ‘Llegim sota el mateix sol. Porta oberta a l’aprenentatge servei’; i a l'IES Clot del Moro per ‘El pati que somiem’. En la categoria Millora de la Convivència es reconeixeran els següents tres projectes: ‘Educación afectivo-sexual’ (CC Sant Vicent Ferrer), ‘Desenvolupament dels competències emocionals en 2n d’ESO’ (IES Clot del Moro) i ‘El racó de la Valenta i el Valent’ (CEIP Ausiàs March).

El guardó a la Prevenció de l'Absentisme Escolar serà per a ‘Projecte Teatre: Charlie i la fàbrica de xocolata’ del CEIP Mediterràneo; el premi a ‘Bones Pràctiques en la Promoció i l'Ús del Valencià’ se li entregarà al CEIP Ausiàs March per ‘Ràdio Pòdcast Ausiàs March’; i el premi AFAS és per a l’Associació Alumnat del CP FPA Miguel Hernández.

El regidor d'Educació, Raúl Palmero, ha presentat este dimarts la segona edició d'esta iniciativa i l'ha definida com “una trobada que ve a reforçar l'important que és l'educació” en la població. Segons ha assenyalat l'edil, la jornada “posa en valor la comunitat educativa” amb l’entrega de guardons a uns projectes i propostes importants: “Enguany ha pujat la participació de col·legis i instituts, tant públics com concertats. L'educació a Sagunt és de molta qualitat, vull agrair-los el treball que fan. És essencial que estiguem al costat dels nostres centres educatius”.

Cal esmentar que l'esdeveniment serà amenitzat per Apaga y vámonos, la companyia del CEE Albanta Sagunt que interpretarà _La història de Flocris, un pokemon especial_. Així mateix, l'alumnat de 1er de Batxillerat Escènic de l'IES Clot del Moro escenificarà _Cisma_ i el Conservatori Professional de Música Joaquín Rodrigo oferirà una actuació.

![](/media/fgroizxn/c_cartell_ii-trobadaeducativa_val.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/2025-05-20-la-ii-trobada-educativa-ciutat-de-sagunt-te-lloc-la-vesprada-del-22-de-maig-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/2025-05-20-la-ii-trobada-educativa-ciutat-de-sagunt-te-lloc-la-vesprada-del-22-de-maig-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-20-la-ii-trobada-educativa-ciutat-de-sagunt-te-lloc-la-vesprada-del-22-de-maig-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/2025-05-20-la-ii-trobada-educativa-ciutat-de-sagunt-te-lloc-la-vesprada-del-22-de-maig-a-la-casa-municipal-de-cultura/)